Լոռու մարզի Ջրաշեն գյուղի մի խումբ բնակիչ 18 տարվա գյուղապետ Վահան Ուռուսյանին մեղադրում են գյուղի հողերն ու գույքը սեփականաշնորհելու մեջ՝ մատնացույց անելով այն շենք շինություններն ու հողատարածքները, որոնք ըստ նրանց՝ գյուղապետի սեփականությունն են. «Մենաշնորհել ա սաղ, գյուղում ինչ կա չկա սաղ սեփականաշնորհել ա, գյուղում չկա մի բան, որ գյուղապետինն ու ընտանիքի անդամներինը չլինեն»,- Armtimes.com-ի հետ զրույցում հայտնեց Ջրաշենի բնակիչ, գյուղապետի նախկին թեկնածու Սամվել Հովհաննիսյանը: